Transició a una economia digital

Gemma Aguilera (El Món)

Però la pluja de milions està molt acotada: **subvencionarà projectes empresarials que triïn els estats amb la condició que incentivin la transició ecològica i digital**.

**I què passa amb les persones, els treballadors analògics que han de moure’s en un nou mercat laboral digitalitzat? «**És paradoxal, els fons Covid van vinculats a la digitalització, però com a mínim en el cas dels projectes catalans, no es té en compte ni l’impacte positiu ni el negatiu que tindrà aquesta digitalització en el mercat de treball. **La digitalització destruirà molts llocs de treball però també en crearà de nous, és una gran oportunitat,** però de moment, els fons Covid donaran lloc a treballadors deixats de la mà de Déu, bé sense feina, bé amb una feina que no podran desenvolupar perquè no s’hauran digitalitzat», lamenta en conversa amb El Món la secretària de Política Sindical de la UGT de Catalunya, Núria Gilgado.

La representant sindical considera que les ajudes Next Generation haurien d’anar vinculades a «**un pla de formació per als treballadors que es puguin mantenir**, i tenir també una formació prevista per a aquells que perdran el seu lloc de treball i hauran de ressituar-se en el mercat laboral». Una condició, però, que no està fixada i que de facto posa molts treballadors en el punt de mira. **Treballadors que quedaran descol·locats en empreses digitals.** La UGT va fer un càlcul sobre l’impacte que tindria la digitalització d’empreses en l’ocupació i, com explica Gilgado, «**en deu anys es perdran un milió de llocs de treball a Catalunya».**

Amb aquestes xifres, afegeix la secretària de Política Sindical de la UGT, «és gravíssim que no hi hagi una política d’anticipació», i planteja que les empreses que rebin fons per a la seva digitalització, «tenint en compte que augmentaran la seva productivitat i automatitzaran molts processos», hagin de tenir «un **pla de retorn a la societat mitjançant, per exemple, impostos».**